আইরিনের এই প্রতিষ্ঠান থেকে ২০১২ সালে ৫০, ২০১৩ সালে ৮০, ২০১৪ সালে ১৮২, ২০১৫ সালে ২২৭, ২০১৬ সালে ২১৭, ২০১৭ সালে ২৫০, জুন ২০১৮ পর্যন্ত ২০০ জন প্রশিক্ষণার্থী প্রশিক্ষণ নিয়ে স্বাবলম্বী হয়েছে। তাদের মধ্যে লক্ষ্মীপুর জেলা প্রশাসক কার্যালয়ে ১৪, সহ-পুলিশ সুপারের কার্যালয়ে ৫, গ্যাস অফিস ১, জেলা পরিষদের উদ্দ্যাক্তা ২, জেলা শিক্ষা অফিসে ১ জনসহ সরকারি ও বেসরকারি বিভিন্ন প্রতিষ্ঠানে চাকুরি করে প্রতিষ্ঠিত হয়েছেন শতাধিক নারী-পুরুষ। এছাড়া আবার কেউবা নিজেই প্রতিষ্ঠান খুলে অন্যজনের কর্মসংস্থানের সৃষ্টি করেছে।